Românii au sărbătorit ziua de 1 Mai ca la carte: alături de cei dragi, relaxându-se și înfruptându-se din porțiile cu mici sau alte preparate delicioase. Un cetățean, însă, a doborât orice record pentru această zi. A făcut o comandă uriașă de mici, la o terasă din Piața Obor! Iată câți mici a cerut să îi fie preparați, astăzi!
Ziua de 1 Mai nu s-a terminat, iar petrecerile continuă în stațiunile de la malul mării, dar și la munte. De altfel, cei care nu au dorit să se îndrepte către mare au ales să se distreze în cluburile din oraș sau să petreacă momente de bucurie alături de familie. Pe de altă parte, încă de dimineață, mulți români și-au îndreptat atenția către un preparat consumat îndeosebi în această zi. Și anume, porțiile cu mici proaspeți. Un român a reușit, de altfel, să doboare orice record astăzi. A făcut o comandă uriașă, cu sute de mici!
Cu ocazia zilei de 1 Mai, un român a făcut o comandă specială la o terasă din zona Obor. A dus tradiția mai departe și a comandat sute de mici – practic, un grătar întreg, așa cum a mărturisit patronul terasei. Clientul a comandat 350 de mici la terasă! Angajații s-au conformat rapid și au pregătit mititeii pentru a fi livrați în timp util.
„Dacă sunt două comenzi de 100 de mici la două persoane, ceilalți 50 din spate mai pierd jumătate de oră. 350, un grătar întreg (n.r. cea mai mare comandă de 1 Mai, astăzi)”, a spus patronul unei terase, potrivit Observatornews.ro.
Patronul unei alte terase din zona Pieței Obor a mărturisit că a avut un client care a comandat 250 de mici. Pe lângă celebrul preparat, clientul a dorit și 30 de kilograme de cârnați. Întreaga comandă fiind, practic, pentru o companie. Coadă la mici a fost și la Dedulești – Dealul Negru. Este zona vestită din țară unde micii sfârâie (aproape) non-stop, iar clienții se bucură de gustul lor autentic.
Sursă foto: Pexels